Xiangsheng

Xiangsheng (tradisjonell kinesisk: 相聲, forenklet kinesisk: 相声, pinyin: xiàngsheng) er en tradisjonell kinesisk komedieform, med sine røtter i den nordkinersiske byen Tianjin. Begrepet oversettes gjerne til engelsk som «crosstalk»; Haas, Benjamin.  "‘Who’s on First?’ Finds a Home in Chinese Clubs," New York Times. March 2, 2011; retrieved 2011-1121.  og er en komisk dialog innenfor gitte rammer.   "Dashan - Ambassador to China's Funny Bone" , National Film Board of Canada; retrieved 2011-11-21. Den består av en rekke elementer, og særlig av ordspill og antydninger. Den fremføres meget raskt. Den kan kanskje minne i form om Abbott & Costellos sketsj Who's on First?

Moderne xiangsheng sies å bestå av fire elementer - tale (說), imitasjon (學), erting (逗) og sang (唱).Garrison, Laura Turner.  "Translating China's Xiangsheng Comedy Scene,"  SplitSider. February 8, 2011; retrieved 2011-11-21.

 Historie 
Formen kan spores tilbake til Mingdynastiets tid, og ble særlig populær under Qing-dynastiet; og komedieformen har utviklet seg siden da. Den fremføres nå som regel på beijingdialekt, skjønt tianjindialekten av mandarin var den gamle form. 

Ifølge det kinesiske leksikon Cihai oppstod den fra formene gebixichin. gébìxì 隔壁戏/隔壁戲 (i Beijing også kalt xiangsheng), quantang bajiaogu 全堂八角鼓 og minjian xiaohua 民间笑话.Cihai (Shanghai 2002), S.1860a

En av de første xiangsheng-komikere man kjenner navnet til var Zhang Sanlu, som virket på midten av 1800-tallet. I Kina regnes han som tilhørende «første generasjons xiangshengkunstnere». Den kanadiske skuespilleren Dashan (Mark Roswell) tilhører «niende generasjon». Av andre moderne xiangshengkunstnere kan nevnes Ma Ji (1934-2006), Feng Gong, Niu Qun, Jiang Kun og Tang Jiezhong.

Referanser

 Eksterne lenker 
 Chinese Xiangsheng Collections 中华笑海
 Chinese Xiangsheng Web 中国相声网
 Comedians Workshop 相聲瓦舍 

Kategori:Humor
Kategori:Kinesisk kultur
Kategori:Tianjin
Kategori:Kinesiske ord og uttrykk